CELEX: 62020TN0470
Language: bg
Date: 2020-07-23 00:00:00
Title: Дело T-470/20: Жалба, подадена на 23 юли 2020 г. — DD/FRA

12.10.2020   
            
            
               BG
            
            
               Официален вестник на Европейския съюз
            
            
               C 339/22
            
         
      Жалба, подадена на 23 юли 2020 г. — DD/FRA
      (Дело T-470/20)
      (2020/C 339/29)
      Език на производството: английски
      
         Страни
      
      
         Жалбоподател: DD (представители: A. Blot и L. Levi, lawyers)
      
         Ответник: Агенция на Европейския съюз за основните права (FRA)
      
         Искания
      
      Жалбоподателят моли Общия съд:
      
                  —
               
               
                  да отмени решението на директора на FRA от 11 ноември 2019 г. за налагане на дисциплинарно наказание освобождаване от длъжност, считано от 15 ноември 2019 г.,
               
            
                  —
               
               
                  при необходимост, да отмени решението на директора на FRA от 15 април 2020 г., получено същия ден, с което се отхвърля жалбата на жалбоподателя от 16 декември 2019 г. срещу горепосоченото решение,
               
            
                  —
               
               
                  да присъди на жалбоподателя обезщетение за претърпените от него имуществени и неимуществени вреди,
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят се позовава на две групи основания, с които се засягат съответно въпроси по съществото на спора, и въпроси от процесуално естество, както и на принципа на пропорционалността.
      Що се отнася до въпросите по съществото на спора:
      
                  1.
               
               
                  Първо основание по същество: грешка при прилагането на правото и явна грешка в преценката — Нарушение на принципа на правна сигурност — Нарушение на член 7, параграф 1 от австрийския закон за авторското право — Нарушение на член 11 от Хартата на основните права.
               
            
                  2.
               
               
                  Второ основание по същество: нарушение на принципите на добра администрация и на задължението за полагане на грижа — Нарушение на принципа на презумпцията за невиновност — Тежест на доказване — Неустановяване на съществуването на фактите — Задължение за запазване на умереност при отправяне на твърдения.
               
            
                  3.
               
               
                  Трето основание по същество: липса на безпристрастност, неутралност и обективност на директора в качеството му на орган по назначаването — Нарушение на презумпцията за невиновност — Злоупотреба с власт.
               
            
                  4.
               
               
                  Четвърто основание по същество: явни грешки в преценката.
                  
                              — i.
                           
                           
                              Твърдяното нарушение от страна на жалбоподателя на член 11 от Правилника за длъжностните лица не е подкрепено с факти.
                           
                        
                              — ii.
                           
                           
                              Твърдяното нарушение от страна на жалбоподателя на член 12 от Правилника за длъжностите лица не е подкрепено с факти.
                           
                        
                              — iii.
                           
                           
                              Твърдяното нарушение от страна на жалбоподателя на член 21 от Правилника за длъжностните лица не е подкрепено с факти.
                           
                        
            Що се отнася до въпросите от процесуално естество, жалбоподателят изтъква следните процесуални нарушения:
      
                  1.
               
               
                  Първо процесуално основание: започването на административното разследване е при пълна липса на доказателства и дисциплинарното производство е незаконосъобразно образувано.
               
            
                  2.
               
               
                  Второ процесуално основание: неспазване на възложения мандат от страна на разследващия орган — Твърдяно нарушение от страна на ответника и на: член 4, параграф 2 и член 7, параграф 6 от решение № 2013/01 на Агенцията на Европейския съюз за основните права (1), член 4, параграф 1, букви а), б), в) и г) и член 5, параграф 1, буква а) от Регламент (ЕС) 2018/1725 (2), а преди прилагането на Регламент 2018/1725, на член 4, параграф 1, букви а), б), в) и г) и член 5, параграф 1, буква а) от Регламент (ЕО) 45/2001 (3) — Твърдяно нарушение и относно последиците на съдебно решение за отмяна.
               
            
                  3.
               
               
                  Трето процесуално основание: липса на безпристрастност, неутралност и обективност на разследващия орган.
               
            
                  4.
               
               
                  Четвърто процесуално основание: нарушение на правото на защита, по-специално на правото на изслушване — Нарушение от страна на ответника на членове 1 и 2 от Приложение IX на Правилника за длъжностните лица, както и на член 12 от него.
               
            
                  5.
               
               
                  Пето процесуално основание: нарушение на принципа на добра администрация и на задължението за полагане на грижа — Нарушение от страна на ответника на разумния срок, както и на член 22 от Приложение IX от Правилника за длъжностните лица.
               
            
         (1)  Решение за провеждане на административни разследвания и дисциплинарни производства.
      
         (2)  Регламент (ЕС) 2018/1725 на Европейския парламент и на Съвета от 23 октомври 2018 година относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 2018 г., стр. 39).
      
         (3)  Регламент (ЕО) № 45/2001 на Европейския парламент и на Съвета от 18 декември 2000 година относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 2001 г., стр. 1; Специално издание на български език; 2007 г., глава 13, том 30, стр. 142).